cyanic-selkie/wikianc huggingface dataset:
Snekke
Ei tradisjonell snekke hadde spiss gatt med ror festa utanpå akterstamnen, mens nyare snekker kan vere bygd med spiss eller rund hekk med rorstammen inne i hekken. Ei snekke kan vere open, men vil oftast vere bygd med dekk framme, akter og på sidene av kabinen. Kabinen kan ha eit presenningstak, tretak eller glasfibertak. Styreposisjonen er på den bakre halvdelen av båten, verna av vindskjerm. Over styreposisjonen har snekka ofte ei kalesje. Moderne snekker kan ha sjølvlensande dekk.
Snekkene er gjerne utstyrt med bensin- eller dieselmotor på 5-35 Hk og gjer 6-8 knops fart. Moderne halvplanande snekker kan gjere meir enn 10 knops fart. Det er også bygd seglsnekker, som oslosnekke og færdersnekke.
Ordsoge
Ordet snekke eller snekkje har opphav i norrønt snekkja, som var eit slags langskip. Opphavet til ordet sjekte er uvisst.
I norske dialektar kan ordet «snekkje» også bli brukt om andre båttyper. På Helgeland har små prammar vorte kalla snekkje.
Kåre Bjørgen
Kåre Immanuel Bjørgen var ein norsk forfattar.
NM i turn 1968 for kvinner
Noregsmeisterskapen i turn 1968 for kvinner vart arrangert i Sandefjord helga 11.-12. mai 1968. Deltakarane tevla i åttekamp, med både obligatoriske og sjølvvalde program i dei fire øvingane: bom, frittståande, hopp og skranke.
Vicious av Lou Reed
«Vicious» er ein song skriven av Lou Reed frå albumet Transformer i 1973. Songen vart gjeven ut på singel same året.
NM i turn 1968 for kvinner
Åttekamp
<br style="clear:both;" />
Vicious av Lou Reed
Opphav
Lou Reed sa til Rolling Stone at Andy Warhol inspirerte han til å skrive songen: «Han sa, 'kvifor skriv du ikkje ein song kalla 'Vicious'? Og eg sa, 'Korleis vond («viciuos») då?' 'Åh, du veit, vond som at eg slår deg med ein blome.' Og det var bokstavleg talt det eg skreiv.»
Mottaking
Cash Box sa at teksten til «Reed har ein noko sarkastisk tone som lyttaren umiddelbart legg merke til. Igjen skin han med ein drivande rockelåt og ei flott soge som gjer dette til ein naturleg hit.»
Königspitze
Königspitze (italiensk Gran Zebrù) er ein 3 851 meter over havet høg fjelltopp i Ortleralpane, på grensa mellom provinsane Bolzano og Lombardia i Italia. Det mykje bredekte fjellet består i hovudsak av dolomitt.
Stephan Steinberger hevda å ha vore fyrstemann på toppen i 1854, ei bestiging som sidan har vore mykje omstridd då mange har funne det tvilsamt om at turen let seg gjennmføre slik han skildra den. Ti år seinare gjorde to britiske fjellklatrarar i lag med to lokale fjellførarar den fyrste sikre toppturen.
Under fyrste verdskrigen var Königspitze strategisk viktig og det vart kjempa hardt om kontrollen over fjellområdet. Gjennom det 20. hundreåret vart det klatra fleire ruter i nordveggen på fjellet. Königspitze var særleg kjend for den såkalla rullekaka (Schaumrolle), ein veldig snøskavl på toppegga som brast i 2001 og fall i avgrunnen. Sterk nedsmelting av isbreane og tining av permafrosten gjer at ein topptur langs normalruta i dag er noko meir krevjande enn i tidlegare tider.
TELINT
Telemetrietterretning
Mount Fraser
Mount Fraser er eit fjell på 1610 moh. som ligg på sørkysten av Sør-Georgia like nord for Novosilski Bay. Det vart kartlagd av South Georgia Survey i perioden 1951–57, og vart namngjeve av UK Antarctic Place-Names Committee etter Francis C. Fraser, ein britisk zoolog som var eit medlem av Discovery Investigations og stasjonert i Grytviken i periodane 1926–27, 1928–29 og 1930. Han arbeidde òg på «Discovery» i 1927 og «Discovery II» mellom 1929 og 1931.
Massoudieh
Massoudieh eller Massaaoudiye (arabisk مسعودية) er ein landsby i Akkar distrikt i Nord-Libanon, busett av alawittar.
We Write the Story
«We Write the Story» er ein song skriven av dei svenske tidlegare ABBA-medlemmane Björn Ulvaeus og Benny Andersson og den svenske DJ-en og plateprodusenten Avicii. Kven som framførte songen er ikkje kjend, men på iTunes står «Avicii & B&B & Choir» oppført som artist. Songen var hymnen til Eurovision Song Contest 2013, og vart framført for fyrste gong under finalen 18. mai 2013.
Utgjeving og bakgrunn
15. april 2013 annonserte Den europeiske kringkastingsunionen (EBU) at Ulvaeus, Andersson og Avicii skulle skrive ein hymne til Eurovision Song Contest 2013. Idéen til ein «Eurovisjonshymne» til Eurovision Song Contest 2013 var der frå ein starta planlegginga av tevlinga. Dei tre låtskrivarane hadde heile tida vore på toppen av lista over musikarar Sveriges Television (SVT) ville samarbeide med. Produsenten Martin Österdahl sa: "«Me er ekstremt glad for å annonsere at Benny, Björn og Avicii vil skrive eit unikt musikkstykke til Eurovision Song Contest 2013»."
Andersson og Ulvaeus, som var ein del av ABBA saman med Agnetha Fältskog og Anni-Frid Lyngstad, sa at dei var samd med SVT og deira «visjon for tevlinga». Samarbeidet vart hylla som ein «union mellom dei to største musikalske eksportørane i Sverige».
Byen Petsjenga
Historie
Petsjenga vart ein del av Russland i 1533. Folkesetnaden i området på den tida var skoltesamar. Den første busetjinga vart grunnlagd i 1533 ved Petsjengaklosteret, av munken Trifon frå Novgorod, på staden der elva Petsjenga lauper ut i Barentshavet, 135 km vest for nåtidas Murmansk. Inspirert av dømet frå Solovki ynskte Trifon å omvenda dei lokale skoltesamane til kristendomen, og å visa korleis trua kunne blomstra, sjølv på dei mest ugjestmilde stadane. Ein annan grunn for plasseringa til klosteret var dessutan å markera russisk nærvær.
I 1572 hadde Petsjengaklosteret rundt 50 munkar og 200 legbrødre. Seks år etter St. Trifons død i 1583 vart treklosteret plyndra og brent ned av svenskane. Det vert at sagt 51 munkar og 65 legbrødre omkom i raidet, som enda historia om Trifons kloster i Petsjenga. Men eit nytt kloster tilkom, då det gamle vart gjenoppbygt i 1886.
Ved freden i Tartu i 1920 vart Petsjenga avstådd til Finland, og vart då kalla Petsamo. Under den finske vinterkrigen stod slaget om Petsamo, som vart avslutta 11. februar 1940. Sovjetunionen okkuperte Petsamo under vinterkrigen, men gav tilbake området etter krigen.
Etter angrepet på Noreg, i perioden 1940-41, pågikk den såkalte Petsamotrafikken mellom Haparanda/Rovaniemi og Linhammar ved Petsamo, som då var den einaste importhamna for sjøtrafikk utanfor Austersjøen for Sverige og Finland.
Området tilhøyrde Finland til 1944. Etter den finske fortsettelseskrigen vart klosteret evakuert til Nya Valamo kloster i Savolax. Petsamo vart okkupert av sovjetiske styrkar under Lapplandkrigen og vart formelt avtrådd til Sovjetunionen med freden i Paris i 1947.
Belmore Mountain
Belmore Mountain er ein ås i distriktet Gortgall, vest i County Fermanagh i Nord-Irland. Med ein topp på om lag 398 meter over havet, er han det nest høgaste punktet i Fermanagh, etter Cuilcagh.
Geologisk består åsen av kalkstein og det finst eit grottesystem under toppen, nær landsbyen Boho. Andre små landsbyar og grender ved foten av Belmore er Letterbreen og Springfield.
Ruzjintsi
Ruzjintsi (bulgarsk Ружинци) er ein landsby og ein kommune i provinsen Vidin i Bulgaria. Kommunen omfattar ti busetnader, men ingen byar.
Kommunen har eit areal på 233 km2. Ved folketeljinga i 2011 hadde kommunen 4 374 innbyggjarar, medan sjølve landsbyen hadde 883 innbyggjarar.
Dei største busetnadene i kommunen er:
Bjøberg
Bjøberg er ei fjellstove og fellesseter i Skarvheimen i Hemsedal kommune i Buskerud. Hytta ligg 1013 moh. ved riksveg 52, 20 km nordvest for Tuv.
Bjøberg er open heile året, men plass må tingast på førehand.
Mount Ryder
Mount Ryder er eit fjell mellom Harvey Nunataks og Mount Keyser, aust i Tula Mountains i Enderby Land. Det vart kartlagd frå flyfoto tekne av ANARE (Australian National Antarctic Research Expeditions) i 1956 og 1957 og vart namngjeven av Australian Antarctic Names and Medals Committee (ANCA) etter B.P. Ryder, ein radiotelegrafist ved Mawson-stasjonen i 1961.
Fylkesveg 14 i Vest-Agder
Fylkesveg 14 i Vest-Agder går mellom Frikstad og Stangenes i Kristiansand kommune. Vegen er 2,3 km lang.
Masanao Sasaki
Masanao Sasaki er ein tidlegare japansk fotballspelar.
Miljøvettreglane
Miljøvettreglane er sju råd frå DNT Ung i samarbeid med Protect Our Winters (POW) om korleis ein kan ta vare på miljøet når ein er på tur i friluft. Føremålet med reglane er opplysning om korleis ein kan gjere gunstige miljøval når ein er på tur og bidra til å ta vare på naturen for framtidige generasjonar.
Miljøvettreglane er skrivne med bakgrunn i Fjellvettreglane, og vart lanserte 4. juni 2016.
Fusilier Mountain
Fusilier Mountain er eit fjell med ei høgd opp mot 810 moh på nordsida av Heaneybreen, 2,7 nautiske mil vest for Mount Skittle, på nordkysten av Sør-Georgia. Namnet «Dome Mountain» vart nytta av South Georgia Survey, 1951–52. Det vart namngjeve av UK Antarctic Place-Names Committee i 1991 etter Royal Regiment of Fusiliers, oppretta i 1688, den eldste eininga i Den britiske hæren. Ei avdelinga av eininga var stasjonert ved Grytviken i 1988.
Asklepios
Æskulap eller Asklepios (gresk Ἀσκληπιός, Asklēpiós) er i gresk mytologi gud for legekunsten. Han var son av guden Apollon og den vanlege dødelege Coronis, dotter av Phlegyas. Då ho trulova seg med den mannen som faren hadde peikt ut for ho, samtidig som ho skulle ha barn med Apollon, vart guden så sint at han drap ho. Men han angra seg og forløyste den ufødde sonen med keisarsnitt. Asklepios vart oppfostra av kentauren Kheiron som var kunnig i medisin og urtelære.
Segner
I følgje den eine segna vart han fødd i Thessalia nord i Hellas, medan andre forteljingar som kom til seinare meiner han kan ha vorte fødd både i Messenia og Epidauros. Desse stadane vart viktige kultstader. Han vart ein stor doktor, men valde å leve som ein enkel arbeidar, ikkje som ein helt. Fiendane hans var sjukdom og død. Han ville frelse menneska frå dødsriket og Hades.
Denne hendinga skulle verte viktig for medisinen i Roma. Framleis er det mogeleg å finne bilete av asklepiosstaven på Tiberøya, og på staden tempelet låg er det i dag eit sjukehus og ei kyrkje.
Familie
Asklepios var gift med Epione og med ho hadde han sønene Makhaon og Podalirius og døtrene Panakea, Akeso, Iaso og Hygieia. Seinare er òg Telesphoros vorte nemnt som ein son av Asklepios. Sønene Makhaon og Podalirius er omtalt av Homer i Iliaden og er vorte omtalt som kirurg og indremedisinar. Machaon er avbilda saman med Kheiron på eit av dei første kjende bileta av lækjarar i manuskriptet Wiener Dioskorides. Hygieia vart etter kvart partnaren til Asklepios i praksis av tempelmedisin. Rolla hennar vart helsa si gudinne, og er den vanlegaste figuren i apoteka. Fleire norske apotek har namnet Hygiea. Og hennar kjenneteikn, begeret med slangen, er vorte nytta som symbol for apotek i mange land like opp til våre dagar. Telesphorus vart òg rekna som Asklepios tredje son. Han vart assosiert med magisk læking og søvn. Han vart skildra som ein liten figur i ei kappe med hette. Telesphoros er ofte framstilt saman med Hygiea, Asklepios og slangen.
Det er ein parallell mellom Asklepios og Kristus. Begge er fødd av dødelege kvinner med ein gud som far. Kristus vart unnfanga av Den heilage ande og fødd av ei jomfru. Mor til Asklepios var ei ung jente, og han vart forløyst frå den døde mora si av guden sjølv. Tilbeding av Asklepios og Kristus vart løna med helse og frelse; Asklepios knytte behandling med behandling med reinheit i sinnet, medan Kristus knytte behandling med evig frelse.
Asklepiosstaven
I dei fleste avbildingar av Asklepios støtter han seg på ein stav. Ei mogeleg tolking er at denne, lik stokken til Hermes, bringar søvn til menneska og vekker dei opp att, eit passande symbol på draumane sin gud. Ei anna forklaring er at den lange staven som nådde helt opp til armhola og som oftast finst i samband med Asklepios vart nytta som ein vandrestav når han var på reise. Asklepios var heile tida på reise og staven var ein naturleg reiskap til den reisande legen. Han kan ha mista den opphavlege meininga si og etter kvart vart sett på som eit symbol på Asklepios sin hjelp og visdom.
Asklepiosstaven med slangen som slynger seg rundt han er nytta som symbol for legar og i apotek.
Slangen
Slangen kan ha tent som eit symbol på mildheita til Asklepios og som vernar av menneska. Den arten som vart brukt var lett å temme, slangane beit nesten aldri og om dei gjorde det var ikkje bitet farleg. Arten vart ofte nytta som vaktslangar i heimane.
Etter kvart vart slangen symbolet på guden sjølv, og det var slangen som vart henta til Roma under pesten og som kraup i land på Tiberøya. I templa vart det heldt heilage slangar som vart mata med honningkaker som dei sjuke ofra til guden.
Immigration Man
«Immigration Man» er ein song skriven av Graham Nash og spelt inn av David Crosby og Graham Nash. Songen kom ut på singel i mars 1972, som den første singelen frå debutalbumet til duoen, Graham Nash David Crosby. Singelen nådde 36. plassen på Billboard Hot 100, og er den einaste topp 40-hitten deira som ein duo.
Bakgrunn
Nash skreiv «Immigration Man» om ei hending han hadde hatt i den amerikanske tollen då han prøvde å kome inn i landet. Tollstyresmaktene heldt han attende, og først då folk byrja å kome fram til Nash for å få ein autograf, sleppte Nash gjennom. Men han vart verande sint for måten han var blitt handsama på. Nash vart amerikansk statsborgar i 1978.
Musikken i «Immigration Man» er mellomrask vestkyst-rock i same stil som Crosby, Stills and Nash eller Buffalo Springfield. Gitarsoloen vert spelt av Dave Mason.
Walter Scott
Walter Scott var ein skotsk diktar og skribent frå Edinburgh. Han var ein av dei meste lesne forfattarane i heile verda i samtida og vert tradisjonelt rekna som grunnleggjaren av den historiske romanen. Mange av dei historiske romanane hans har vorte klassikarar og har danna grunnlag for talrike skodespel, operaer og spelefilmar.
Uthaugen
Uhaugen er ein gard på Fedje som høyrer til Nedrelandet. Nedrelandet omfattar den nedre delen av matrikkelgarden nr. 168, altså alle bruka utanom Kopper og Husa. I motsetnad til desse to vart Uthaugen og dei andre bruka på Nedrelandet kalla plassar i skriftlege kjelder. Desse var både mindre og hadde dårlegare jord enn Kopper og Husa.
I tidlege kjelder vart Uthaugen og Opphaugen, berre kalla Haugen. Dette gjorde det vanskeleg å skilje dei frå kvarandre, men ein veit at det er snakk om to forskjellige gardar ved at dei aldri er ført opp etter kvarandre i skattelistene. I daglegtalen vert Uthaugen oftast omtalt som «Haugen», medan Opphaugen vart kalla «i Haugen», dette stemmer òg med brukarnamna i dei gamle kjeldene. Uttalen av namnet er «høyen». Garden er første gong nemnt i skriftlege kjelder i 1563, og første gongen namnet vart skrive fullt ut som Uthaugen var i 1644.
Uthaugen ligg på ei halvøy i Husavågen. Halvøya dannar ein liten haug, som har gjeve namn til garden. Forstavinga «ut» er truleg for å skilje garden frå Opphaugen og Uthaugen var då garden som litt ut mot sjøen. Ein del av bruket er Smiholmen som ligg midt i Husavågen.
Industrigata i Oslo
Industrigata (3–71, 20–60C) er ei gate i bydel Frogner i Oslo. Gata har namn etter handverkarane som bygde eigne småhus i området ved Balkeby i 1850-åra og fekk namn i 1879.
Utvalde hus og bygningar
I nummer 3 ligg Briskeby brannstasjon som vart reist i 1963. Nummer 15, b, c og d er rekkehus i funkisstil oppført i 1931 og teikna av Nicolai Beer.
Nummer 21 er ein villa i nyklassisistisk stil teikna av Nicolai Beer og brukt som eigen bustad. Han mottok Sundts premie for arbeidet i 1922.
I krysset ved Majorstuveien ligg blokkbusetnaden Balkeby på høgre side når ein kjem frå Briskebyveien i retning Bogstadveien. Det er berre den eine blokka som har Industrigata som adresse; nummer 31 a-e.
Industrigata 40 er eit funkisbygg i 8 etasjar frå 1933 som vart teikna av Otto Valentin Juell og Otto Legaard Scheen. Bygget vart reist som hybelhus og ligg på hjørnet mot Bogstadveien.
Ben Aigan
Ben Aigan er ein ås i Moray med ei høgd på 471 moh aust for River Spey, som renn langs foten i vest og nord. Han ligg aust for Rothes og nordaust for Craigellachie.
Madur
Madur, i antikken kalla Theches (gresk Θήχης), er eit fjell i Sürmene i Tyrkia. Fjellet har ei høgd på 2742 meter over havet.
It-jente
It-jente eller engelsk It girl er vanlegvis ei nemning på unge kvinner som får mykje plass i media. Ordet «it» har her tydinga 'det', det vil seia ein spesiell personleg eigenskap, vanlegvis sjarm, karisma eller tiltrekkingskraft, særleg sex appeal.
Omgrepet «It»
Den første kjende bruken av omgrepet «it» med denne tydinga er frå ei novelle av Rudyard Kipling frå 1904, som inneheld linja «'Tisn't beauty, so to speak, nor good talk necessarily. It's just It. Some women'll stay in a man's memory if they once walk down a street.»
Moteskaparen Lucy, Lady Duff-Gordon, kjend som «Lucile», brukte ordet som spaltist for Harper's Bazaar i 1917: «... I saw a very ladylike and well-bred friend of mine in her newest Parisian frock ... she felt she was 'it' and perfectly happy.»
Den yngre systera til Lucile, forfattaren Elinor Glyn, populariserte termen gjennom forteljingar, sakprosa og filmar. I 1927 gav ho ut ein kortroman og ei forteljing i to delar i Cosmopolitan, i tillegg til å medverka i produksjonen av ein film som alle hadde tittelen It. Ho reiste rundt i USA og gav foredrag og intervju om ideen.
I introduksjonen til manuset for filmen It skreiv ho:
"With It, you win all men if you are a woman and all women if you are a man. It can be a quality of the mind as well as a physical attraction. («med It vinn du alle menn om du er kvinne og alle kvinner om du er mann. It kan vera ein indre kvalitet såvel som ein fysisk attraktivitet».)"
Glyn opptredde sjølv som «The author» i ein scene i filmen der ho forklarte kva ho meinte med «it». Men kritikarar har peikt på at hennar definisjon av «it», som ofte la vekt på ein umedviten, viril magnetisme og gjerne gjorde han til ein meir maskulin og aristokratisk eigenskap, blei fortrengd av eksempelet til Clara Bow som ei ung, livleg arbeidarklassejente.
Omgrepet spreidde seg til andre språk, som norsk, der det blei nytta ein del frå 1930-talet.
It-jenter
Omgrepet it girl festa seg særleg til Clara Bow, som spelte hovudrolla i filmen It frå 1927. Bow sa seinare sjølv at ho ikkje visste heilt kva «It» tydde, men nemnde Lana Turner og seinare Marilyn Monroe som «It Girls» og Robert Mitchum som ein «It Man». Omgrepet it-jente blei viktig på 1920-talet, ei tid då kvinnerolla var i endring. Ei ny bølgje med it-jenter kom på 1960-talet, i samband med dei kulturelle omveltingane og kvinnefrigjeringa då. Personar omtalte som it-jenter frå denne perioden er til dømes Twiggy, Edie Sedgwick, Audrey Hepburn og Tina Turner.
Frå 1980-talet har It Girl, It-Girl eller it-jente vore brukt om unge, ofte rike kvinner med mykje mediaomtale.
I kulturen
Filmmanuset til It frå 1927 blei gjort om til ein musikal kalla The It Girl, som opna off-Broadway i 2001 ved York Theatre Company med Jean Louisa Kelly i hovudrolla.
It Girls frå 2002 er ein dokumentarfilm regissert av Robin Melanie Leacock som tek for seg aktivitetane til ei gruppe sosietetsfolk i Manhattan under New York Fashion Week.
The It Girl er ein bokserie for ungdom frå 2010-talet av den amerikanske forfattaren Cecily von Ziegsar, som også står bak suksessbøkene og TV-serien Gossip Girl. Fyrste boka i serien heitte The It Girl.
«It Girl» er ein popsong av Jason Derulo frå 2011.
I 2013 blei det halden ei fjernsynstevling for å finna «Norges nye it-jente» på TV2 Bliss i samarbeid med bladet Det Nye. Premien var å bli avbilda på framsida til Det Nye og å bli bloggar for bladet.
Sparebanken Møre
Desse sparebankane gjekk inn i samanslutninga i 1985:
Bjordalsbu
Bjordalsbu er ei turisthytte i Skarvheimen i Lærdal kommune i Vestland. Hytta ligg 1580 moh. ved øvre Bjordalsvatnet i fjella sør for Lærdal kommune og vest for Hemsedal kommune.
Bjordalsbu er eigd av Den Norske Turistforening (DNT) og er sjølvbetent med 26 sengeplassar.
Yuji Sakakura
Yuji Sakakura er ein tidlegare japansk fotballspelar.
Gazella Peak
Gazella Peak er eit fjell på over 120 moh mellom Roche Peak og Cordall Stacks på nordsida av Birdøya ved Sør-Georgia. Det vart kartlagd av South Georgia Survey i perioden 1951–57, og vart namngjeven av UK Antarctic Place-Names Committee i 1963 etter artsnamnet til pelsselen (Arctocephalus gazella), som ynglar i store mengder på Birdøya.
Ma`murah
Ma`murah er ein landsby i Dhofar guvernement, sørvest i Oman.
Mount Selwood
Mount Selwood er eit fjell 5 nautiske mil (9 km) nordaust for Pythagoras Peak i Tula Mountains i Enderby Land. Det vart kartlagd frå flyfoto tekne av ANARE (Australian National Antarctic Research Expeditions) i 1956 og vart namngjeven av Australian Antarctic Names and Medals Committee (ANCA) etter C.H.V. Selwood, eit medlem av mannskapet på «Discovery» under British Australian New Zealand Antarctic Research Expedition (BANZARE) i 1929-31.
Conrad Mohr
Conrad Mohr var ein norsk forretningsmann og legatstiftar.
Familie
Mohr var son av Wilhelm Mohr (1820–80) og bror av embetsmann August Christian Mohr (1847–1918). Han var far til godseigaren Wilhelm Mohr (1886–1978) og geografen Anton Mohr (1890–1968).
Aug. C. Mohr & Søn
Etter å ha fått ei grundig utdanning innan handel byrja han i 1877 i det bergenske firmaet Aug. C. Mohr & Søn. Etter faren døydde i 1880 vart han sjef for firmaet saman med onkelen Anthon Mohr. Då onkelen døydde i 1890 dreiv han selskapet aleine, før Christian Magnus Kjær kom til selskapet i 1897. Mohr var aktiv i firmaet fram til 1902.
I perioden Mohr var i Aug. C. Mohr & Søn arbeidde han firmaet opp til å verte største kornimportøren i landet, særleg ved å utnytte kornmarknadane ved Svartehavet.
Conrad Mohrs legat
Conrad Mohr stifta «Conrad Mohrs legat» 24. september 1917 med ein eigenkapital på ein million kroner. Renter av dette skulle nyttast til reisestipend for forfattarar, skodespelarar, målarar, bilethoggarar og journalistar, i tillegg til personar som ynskte å studere sosialismen. Forslag til utdeling skulle kome frå styra i Den norske Forfatterforening, Norsk skuespillerforbund, Bildende kunsteres styre, Norges presseforbund og Norges Socialdemokratiske Arbeiderparti. Seinare vart legatet slått saman med Anton Christian Houens legat og heiter i dag «Anton Christian Houens og Conrad Mohrs legat for kunstnere».
Utmerkingar
Conrad Mohr vart i 1887 utnemnd til tysk konsul og hadde ofte kontakt med den tyske keisar Wilhelm II under hans reiser i Noreg. I 1918 blei han tysk generalkonsul. Eit portretthovud av han, utført av Sofus Madsen, står ved Lille Lungegårdsvann i Bergen. Conrad Mohrs vei i Fana og på Minde i Bergen er oppkalla etter han.
Aust-Máni
Aust-Máni (gresk Ανατολική Μάνη, Anatolikí Máni) er ein kommune i periferieininga Lakonía i periferien Peloponnes i Hellas. Aust-Máni ligg sør for Spárti og omfattar det meste av Mánihalvøya mellom Messiníabukta og Lakoníabukta. I nordvest grensar kommunen til kommunen Vest-Máni i periferieininga Messinía.
Administrativ inndeling
Ved folketeljinga i 2011 hadde kommunen 13 005 innbyggjarar, medan kommunaleininga Aust-Máni hadde 1 192 innbyggjarar.
Byar og tettstader
Dei største byane og tettstadene i kommunen er:
Handball-EM 2000 for kvinner
Europameisterskapen i handball 2000 for kvinner, den 4. i rekka, vart avvikla i tida 8. til 17. desember 2000 i Romania. Ungarn vann EM-pokalen etter finalesiger 32 – 30 over Ukraina. Russland sikra seg bronseplassen. 12 land var kvalifisert og deltok i turneringa.
Turneringa
Meisterskapen vart arrangert med gruppespel à seks lag i to grupper. Deretter var det semifinalar med dei to beste laga i avdelingane, og til sist bronsefinale og finale. Noregs lag med mange meisterskapsdebutantar enda på sjetteplass etter å ha tapt plasseringskampen mot Frankrike med 19 – 23. Turneringskampane fann stad i Bucuresti og Râmnicu Vâlcea.
Finalen
Finalen fann stad i Bucuresti med 4 000 personar på tribunane. Ved pause leia Ungarn med 17 – 13. I den andre omgangen var det ungarske laget oppe i ei seksmålleiing, før Ukraina snudde kampen og tjue sekundar før slutt gjekk opp i 26 – 25. Ungarns storskyttar Ágnes Farkas utlikna til 26 – 26 før ordinær tid var ute. Same Farkas avgjorde finalen til Ungarns fordel i andre ekstraomgang og syrgde for siger 32 – 30.
Ágnes Farkas skåra 14 mål for Ungarn i finalen og var den dominerande aktøren i kampen. Resten av dei ungarske nettkjenningane kom frå Nikolett Brigovácz (4), Erika Kirsner (4), Beáta Siti (4), Anita Kulcsár (3), Ildikó Pádár (2), Anikó Kántor (1) og Beatrix Kökény (1). Katalin Pálinger vakta målet.
Eide på Fedje
Eide er ein gard på Fedje som høyrer til Nedrelandet. Nedrelandet omfattar den nedre delen av matrikkelgarden nr. 168, altså alle bruka utanom Kopper og Husa. I motsetnad til desse to vart Eide og dei andre bruka på Nedrelandet kalla plassar i skriftlege kjelder. Desse var både mindre og hadde dårlegare jord enn Kopper og Husa.
Som namnet viser til så ligg garden på eit eid eller ei landtunge mellom to vågar og mellom gardane Uthaugen og Muren. Garden vart første gong nemnd i skriftlege kjelder i 1590. Uttalen av namnet er «eie» i daglegtalen.
Handball-EM 2000 for kvinner
Finalen
Finalddommarane Ion Serbu og Viorel Dobre frå Romania straffa Ungarn med fire utvisingar og Ukraina med to.
Sihlsee
Sihlsee er ein kunstig innsjø nær Einsiedeln i kantonen Schwyz i Sveits.
Innsjøen er den største kunstige innsjøen i Sveits i forhold til overflateareal og har ei lengd på 8,5 km og ei breidde på 2,5 km. Den største djupna er 17 m.
Kraftverkprosjektet starta i 1932. Det vart bygd ei betongdemning og to viadukter over innsjøen vart bygde før den øvre Sihldalen vart lagt under vatn i 1937. 55 gardar vart då heilt øydelagde og 1762 personar måtte forlate heimane sine.
Sihlsee har eit volum på om lag 96 millionar m³ og gjev vatn til Etzelwerk i Altendorf i Schwyz.
Betongdemningen er 33 meter høg og 124 meter lang.
Forbrukarelektronikk
Forbrukarelektronikk er elektroniske produkt mynta på private kjøparar. Typiske døme er mobiltelefonar og brunvarer, elektroniske leiker og så vidare.
Kvithakepetrell
Kvithakepetrell, Procellaria aequinoctialis, er ein stor sjøfugl i stormfuglfamilien Procellariidae. Han har utbreiing i sørlege hav så langt nord som utanfor Sør-Australia, Peru og Namibia, og hekkar sirkumpolart i koloniar på øyar i Sørishavet.
Skildring
Ikkje berre er dette den største medlemmen av slekta Procellaria, men det er òg den største arten i stormfuglfamilien med unnatak for kjempepetrellar. Kvithakepetrell måler 51-58 cm i lengd, veg 0.97-1.89 kg og har eit vengespenn på 134-147 cm. Denne store petrellen er sotsvart og har litt kvitt på halsen og haka. Primærfjørene kan ha ein sølvaktig utsjånad på undervengen. Nebbet kan vere lysgrått eller gult, med mørke nasebor. Han har svarte føter. Når han flyg, vekslar han mellom langsame vengeslag og glideflukt. Sjølv om han normalt er stille, læt han lydar som rasling eller stønning inne i kolonien.
Kvithakepetrellen nyttar mange øyar i Sørishavet i hekkeperioden. Største kolonien på 2 000 000 par hekkar på Sør-Georgia. Utanom hekkesesongen beitar desse petrellane mellom pakkisen i Antarktis og subtropisk område på den sørlege halvkula. Kosthaldet består hovudsakleg av kril følgt av fisk. Kvithakepetrellar beitar på overflata og ved å gjennomføre grunne dukk, og dei vil lett følgje skip for å ta utkast, noko som òg gjer dei sårbare for linefisket.
Totalpopulasjonen er estimert til 3 millionar individ og er minkande.
Fylkesveg 26 i Vest-Agder
Fylkesveg 26 i Vest-Agder går mellom Tollbodgata og Dronningens gate i Kristiansand kommune. Vegen er 70 meter lang.
Gammalkatolikkar
Gammalkatolikkar er ei religiøs gruppering som oppstod på 1700-talet grunna strid mellom ulike kyrkjesamfunn og paven. Dei godtek doktrinane frå dei sju kyrkjekonsila frå før det store skismet i 1054, og legg elles vekt på Vincent av Lérins si utsegn om å tru på «det alle, alle stader, alltid har trudd».
Den jansenistiske Utrecht-kyrkja braut banda med Roma då ho blei ekskommunisert i 1724. Det første Vatikankonsilet i 1870 førte til meir usemje, der kyrkjer som mellom anna ikkje godtok trua på paven som ufeilbarleg, også blei ekskommuniserte. I 1889 gjekk nederlandske og tyske kyrkjer saman i Utrecht-unionen. Sidan har erkebiskopen av Utrecht vore leiaren for den internasjonale gammalkatolikk-kongressen.
Dei gammalkatolske kyrkjene er nært knytte til den anglikanske kyrkja, som dei er i kommunion med. Dei er også medlem av Kyrkjenes verdsråd.
Majorstuveien i Oslo
Majorstuveien (5-41, 4-38) er ein veg på Hegdehaugen og Majorstua i bydel Frogner i Oslo. Han går som ei fortsetting av Uranienborgveien etter krysset med Professor Dahls gate, over ein bakketopp og bort til Kirkeveien (Ring 2). Etter Kirkeveien held gateløpet fram som Sørkedalsveien.
Gata fekk namn i 1879 etter løkka Majorstua. Busetnaden er av varierande alder og stil.
Akihiro Nagashima
er ein tidlegare japansk fotballspelar.
Mount Shirshov
Mount Shirshov er eit lite fjell som ligg 5 km nordaust for Mount Selwood i Tula Mountains i Enderby Land. Fjellet vart vitja av geologar of Den sovjetiske antarktisekspedisjonen i 1961-62 som namngav det etter P.P. Sjirsjov, ein sovjetisk polfarar.
R-29RMU2 Lajner
R-29RMU2.1 Lajner (russisk Р-29РМУ2 "Лайнер") er eit russisk SLBM med flytande drivstoff og det nyaste medlemmet av missilfamilien R-29. Missilet er utvikla frå R-29RMU Sineva SLBM, og kan lastast med 12 atomstridshovud - tre gonger så mykje som Sineva. Missilet har vore i bruk sidan 2014 frå Delta IV-klasse ubåt. og har ei skotvidde på opptil 12 000 km.
Marte Movik
Marte Movik var ei husmannskone i Movika i Førde som tok jobb som amme i Bergen. Kompetansen og erfaringane frå byen tok Marte med seg heim til Sunnfjord og ho vart på mange måtar ein innovatør i lokalsamfunnet, både blant husmannsfolk og på futegarden Bruland.
Kurd-Dagh
Kurd-Dagh (kurdisk Çiyayê Kurmênc; arabisk جبل الأكراد, Jabal al-Akrād; tyrkisk Kurt Dağı), òg kalla Aleppofjellet (arabisk جبل حلب Jabal Ḥalab), er eit fjellområde nordvest i Syria og søraust i Tyrkia. Det ligg i guvernatet Aleppo i Syria og provinsen Kilis i Tyrkia.
Kurd-Dagh er ein del av kalksteinsmassivet nordvest i Syria. Fjellet er eit sørleg framhald av Aleppoplatået frå fjellområda vest på Aintabplatået. Afrindalen går kring Kurd-Dagh får frå aust og sør og skil fjelelt frå sletta Aʻzāz og fjellet Simeon i aust og Harim i sør. Aswaddalen skil Kurd-Dagh frå Amanusfjellet i vest.
Marte Movik
Ammer frå Sunnfjord
På 1800-talet var det ikkje uvanleg at unge, fattige kvinner frå Sunnfjord drog til Bergen for å jobbe som ammer. Det var to ulike former for ammer: våtammer og tørrammer. Våtammene jobba i heimar der mora sjølv ikkje ville eller kunne amma borna sine. Tørrammene var barnepiker for større born.
Kurd-Dagh
Den største byen i fjella er Afrin (Efrîn på kurdisk), i Syria. Området er kjent for olivendyrking og produksjon av trekol. Dei fleste innbyggjarane i Kurd-Dagh er Hanafi-muslimar, medan det meste av dei syriske kurdarane er Shafi'i-muslimar.
Marte Movik
Ammer frå Sunnfjord
Sosiologen Eilert Sundt skreiv på denne tida om ammene i Bergen: "Hvor man ser sig om på byens gader, ser man disse Søndfjords-ammer med småbørn på armene; jeg synes jeg kjender dem – ikke alene på de sorte huer med fine hvide kanter, men også på deres stilfærdige og troværdige væsen." Kunstnaren Johan F. L. Dreier, "Tolbod Alminding", illustrerer Tollbodalmenningen i Bergen i 1830-åra, og her er også dei sunnfjordske ammene eit sentralt motiv.
Kurd-Dagh
Kjelder
''
Marte Movik
Ammer frå Sunnfjord
Marte Movik reiste til Bergen då sonen Kristian vart fødd og fekk jobb som våtamme hjå ein borgarfamile. Seinare heldt ho fram som tørramme hjå den same familien og vart i Bergen i 11 år.
Potteplantar i glaskarmen
Mykje av det Marte hadde lært i byen kom til nytte når futegarden Bruland arrangerte fine selskap og store festar. Marte jobba for og vart godt kjend med futen si kone, Randi Blehr og niesa hennar, pianisten og forfattarinna Dagny Juel.
Tsjuprene
Tsjuprene (bulgarsk Чупрене) er ein landsby og ein kommune i provinsen Vidin i Bulgaria. Kommunen omfattar åtte busetnader, men ingen byar.
Kommunen har eit areal på 327 km2. Ved folketeljinga i 2011 hadde kommunen 2 083 innbyggjarar, medan sjølve landsbyen hadde 547 innbyggjarar.
Hans M. Mikelborg
Hans Marenius Kristian Mikelborg var ein norsk gardbrukar og stortingsmann frå Trondenes i Troms. Han representerte Venstre.
Mikelborg var son til ein gardbrukar. Han tok i si tid over farsgarden Tovik og dreiv denne vidare. I 27 år var han medlem av heradsstyret i Trondenes, varaordførar i ni år og ordførarar i eitt år.
Mjølkesjokolade
Mjølkesjokolade er ein etesjokolade laga av kakao, sukker og mjølkepulver eller kondensert mjølk.
Mjølkesjokoladen blei funne opp i Sveits i 1875 då Peter Daniel frå Vevey byrja laga sjokolade med mjølk. Saman med Henri Nestlé, skiparen av Nestlé, gjekk han over til å bruka mjølkepulver, og fekk eit haldbart salsprodukt.
Etter EU/EØS-reglar skal mjølkesjokolade minst innehalda 30 % kakao. I USA er kravet 10 %.
Den best kjende mjølkesjokoladen i Noreg er Freia Melkesjokolade, som er blitt produsert sidan 1906.
Mount Globus
Mount Globus er eit fjell, 1270 moh, mellom Fanning Ridge og Mount Corneliussen ved vestenden av Allardyce Range på Sør-Georgia. Det vart kartlagd av South Georgia Survey i perioden 1951–57, og vart namngjeven av UK Antarctic Place-Names Committee etter Hvalfangerselskapet Globus A/S, eit norsk kvalfangstselskap skipa i 1924. Dei var dei første til å nytte ein plan Petter Sørlle hadde laga for å handsame kval på eit kvalkokeri tilpassa med ein bedding.
Miniara
Miniara (arabisk منياره, òg kalla Minyara) er ein landsby i Akkar distrikt i Nord guvernement i Libanon, 9 kilometer aust for Middelhavet, og 3 kilometer sør for Halba. Innbyggjartalet er mellom 7 000 og 10 000.
Demografi
Folkesetnaden er religiøst mangfaldig med ein majoritet av gresk-ortodokse, i tillegg til gresk-katolikkar, maronittiske katolikkar, protestantar, baptistar og Jehovas vitne.
Ben Avon
Ben Avon er eit fjell i Cairngorm-fjella i Skottland. Det høgaste punktet i massivet, Leabaidh an Dàimh Bhuide, har status som Munro og Marilyn med ei høgd på 1171 meter over havet.
Guanyin
Guanyin (forenkla kinesisk 观音, tradisjonell kinesisk 觀音, pinyin Guānyīn, Wade-Giles Kuan-yin, japansk også Kannon) er ein guddom og ein viktig bodhisattva i austasiatisk tradisjon. Guanyin kan vera mannleg eller kvinneleg - i nyare kinesisk tradisjon ofte ei gudinne. Guanyin blir dyrka innan mahayana-buddhisme og taoisme. Ei rekkje soger og eigenskapar er knytt til henne. Guanyin står særleg for miskunn og moderskap, og blir tillagt evna til å gje barn.
Buddhisme
I buddhistisk tradisjon er Guanyin ein boddhisattva tilknytt Avalokitesjvara. Ifølgje ei soge var ho klar til å oppnå nirvana då ho høyrde klageskrika frå verda og vende tilbake for å hjelpa dei som framleis leid der. Namnet hennar kan tolkast som 'ein som høyrer ropet frå verda'.
Guanyin er vernegudinne for tibetansk buddhisme.
I nokre tradisjonar reknar ein med at avdøde blir plassert av Guanyin inni ein lotus og sende til det reine landet Sukhavati. I rein land-tradisjonen er Guanyin nært knytt til Amitabha.
Taoisme
Innan taoismen er Guanyin rekna som ein udøydeleg (xiān). Ho er tidvis rekna som den same som gudinna Nu Ka.
Framstilling
Guanyin kan framstillast på ei rekkje måtar. Han eller ho kan vera sitjande i ein kongeleg kvilepositur (avleidd frå den indiske rajalilasana). Gudinna er ofte vist som ei vakker, berrføtt kvinne i lange, lause klede. Ho kan ha vanleg tal armar og hovud, eller ulike tal, som åtte eller elleve hovud, seks eller mange («tusen») armar og fire, atten eller førti hender. Ho kan stå eller sitja åleine eller på ein fisk, delfin, elefant, ein drake eller fabelvesenet hou (liknande ei kinesisk løve). I armane kan ho halde ei korg eller eit spedbarn. På offentlege altar kan ho framstillast saman med to hjelparar - ein tilbedande «gyllen unggut» og ei kysk «jadejente».
Soger
I ei av sogene om Guanyin er ho ei prinsesse som ønsker å leva eit religiøst liv i eit tempel i staden for å gifta seg. Den sinte faren hennar gjev kvinnene i tempelet ordre om å gjera livet hennar der så hardt at dottera vil ombestemma seg. Guanyin får hjelp av vennlege og magiske dyr til å utføra dei umoglege oppgåvene.
Dette får faren til å setja tempelet i brann for å straffa alle i det. Guanyin sløkker flammane ved å ta på dei, utan å brenna seg. No bestemmer faren seg for å drepa dottera. Ho rir til dødsriket på ein tiger. Her gjer songen hennar tilværet betre, noko som frustrerer herskaren over dødsriket, som sender henne tilbake til dei levande. Tilbake på jorda som udødeleg bur Guanyin åleine på ei øy og sender trøyst til levande og døde.
I naudsår blir det fortald at Guanyin brukte morsmjølka si til å vatna risplantane slik at folket fekk mat.
Dyrking
Festdagen til Guanyin er den 19. dagen i den andre månaden i månekalenderen. «Fødselsdagen» hennar fell tre gonger i året, den 19. i den andre, sjette og niande månaden.
Det finst tempel til Guanyin over heile Kina. Ho er mykje dyrka av kvinner og er rekna som vernar av bønder, reisande, sjøfarande, krigande, sjuke, demente og avdøde, som ho skal kunna hjelpa frå piner etter døden.
I Japan finst ein eldgammal tradisjon som går ut på å vitja trettitre tempel til Kannon i Nara og Kyoto. Denne byggjer på at Kannon kan finnast i trettitre former.
Bakgrunnsstoff
Litteratur
Craig Doerge
Craig Doerge er ein USA-amerikansk klaverspelar, låtskrivar og studiomusikar.
Han flytta til Los Angeles i midten av 1960-åra for å arbeide som studiomusikar og låtskrivar for A&M Records, og med Jim Keltner og andre på musikk for teiknefilmar. Etter å ha spelt på GTOs-albumet Permanent Damage, slo han seg saman med Judy Henske og Jerry Yester i bandet Rosebud, og seinare gifta han seg med Henske. Frå tidleg i 1970-åra spelte han på mange innspelingar, mellom andre med Lee Hazlewood og Linda Ronstadt, og han spelte òg inn eit soloalbum for Columbia Records i 1974.
Han skipa The Section, ei supergruppe av studiomusikarar, med Danny Kortchmar, Leland Sklar og Russ Kunkel, som spelte inn tre hovudsakleg instrumentale album tidleg og midt i 1970-åra. Dette bandet fortsette inn i 1980-åra og spelte på innspelingar og turnear med Crosby, Stills and Nash, James Taylor og Jackson Browne.
Doerge var òg låtskrivar i lag med Browne, David Crosby, Paul Williams og andre, og har skrive filmmusikk. I nyare år har han produsert to album for kona, Judy Henske.
Andy's Chest
«Andy's Chest» er ein song skriven av Lou Reed, inspirert mordforsøket på Andy Warhol i 1968. I juni dette året skaut den radikale feminist-forfattaren Valerie Solanas Warhol og Mario Amaya, ein kunstkritikar og kurator, i studioet til Warhol.
Bandet The Velvet Underground som Reed var medlem av, spelte opphavleg inn songen i 1969, men den endelege versjonen kom ut i 1972 på Lou Reed-albumet Transformer, produsert av David Bowie og Mick Ronson.
Den originale innspelinga frå 1969 kom sidan ut på albumet VU i 1985, som ein livleg popsong. Arrangementet på Transformer er meir langsamt med ein karaktertisk bass av Herbie Flowers og markant korvokal av David Bowie.
Arthur Balfour
Arthur James Balfour ( var ein britisk konservativ politikar som var statsminister i Storbritannia frå juli 1902 til desember 1905.
Liv og gjerning
Allereie 21 år gammal arva Balfour stor rikdom. Frå 1874 til 1905 var han medlem av parlamentet og på ny frå 1906 til 1922. I 1885 fekk han i plass onkelen, Lord Salisbury, si konservative regjering. To år seinare vart han minister for Irland, i den rolla slo han ned opprør mellom bøndene, samstundes som han innførte tiltak mot fråverande godseigarar. År 1891 vart han parlamentarisk leiar for det konservative partiet i Underhuset. Han vart minister att då Salisbury i 1895 danna si tredje regjering. Under boarkrigen 1899-1902 syrgde han for at kinesiske arbeidarar var importert til gruvearbeid i Sør-Afrika, på vilkår som kritikken kalla slaveri.
12. juli 1902 gjekk statsminister Salisbury av og systersonen Balfour tok over embetet. I den rolla motarbeidde han irsk sjølvstyre. Han inngjekk Entente cordiale, avtalen som slutta fred mellom dei gamle fiendane Storbritannia og Frankrike. Avtalen var elles sterkt medverkande til at Storbritannia i 1914 gjekk til krig mot Tyskland. Balfour vart rekna som ein svak statsminister, han gjekk av 4. desember 1905.
Perioden 1906-11 var Balfour førar for opposisjonen i parlamentet. I mai 1915 tok han over som marineminister i samlingsregjeringa leia av Herbert Asquith. Halvtanna år seinare, då David Lloyd George var statsminister, fekk Balfour posten som utanriksminister. Endå om han ikkje høyrde til den indre regjerings-sirkelen, kom han i 1917 til å stå bak Balfour-deklarasjonen som lovde jødane ein «nasjonalheim» i Palestina. Etter å ha underteikna Versaillestraktaten gjekk han av som utanriksminister i oktober 1919, men vart verande i regjeringa til 1922.
Balfour hadde ei filosofisk og tvitydig innstilling til livet. Han skal ha uttala at «Inkje noko er særleg viktig og få ting spelar ei rolle i det heile». Han levde ugift.
Stationary Traveller
Innhald
Alle songane skrivne av Andy Latimer og Susan Hoover, utannom der andre er nemnde
I 2004 kom ei ommastra utgåve med «In the Arms of Waltzing Frauleins» som første spor i staden for «Pressure Points» og ein lengre versjon av «Pressure Points» som bonusspor.
Silsersee
Sils-sjøen (tysk Silsersee, retoromansk Lej da Segl) er ein innsjø i den øvre Engadindalen i Graubünden i Sveits. Han har namn frå landsbyen Sils im Engadin. Innsjøen ligg 1797 meter over havet mellom Malojapasset og Silvaplanasjøen.
Han jar eit overflateareal på 4,1 km² og Sils-sjøen er den største innsjøen i Engadin og den største naturlege innsjøen i Alpane som ligg over 1 000 meter over havet. Innsjøen vart danna av eit førhistorisk jordras, på liknandevis som Silvaplanasjøen.
Det går båttransport på sjøen frå slutten av juni til slutten av september og er ein av dei høgastliggande innsjøane i Europa med kollektivtrafikk.
Dei størstel andsbyane ved Sils-sjøen er Sils im Engadin og Maloja (del av Bregaglia).
Bill Brown
Bill Brown, fullt namn William Dallas Fyfe Brown, var ein britisk-kanadisk fotballspelar frå Arbroath i Skottland. Han var målvakt.
Klubbspel
Brown hadde kontrakt med Dundee frå 1949 til 1959. Han vakta målet då klubben hausten 1951 vann den skotske ligacupfinalen med 3-2 over Rangers FC. I 1959 vart han overført til Tottenham Hotspur mot 16 500 pund. Han var med i det suksessrike mannskapet som i 1961 vann både ligaen og FA-cupfinalen. Etter Pat Jennings kom til klubben i 1964 vart han benkeslitar til han hausten 1966 gjekk vidare til Northampton Town. Sommaren 1967 utvandra han til Canada.
Landslagsspel
Brown spelte 28 landskampar for det skotske landslaget i tida 1958-65. Han debuterte mot Frankrike under Fotball-VM 1958 i Örebro.
Monte Zebrù
Monte Zebrù er eit 3 735 meter over havet høgt fjell i Ortleralpane, på grensa mellom provinsane Bolzano og Sondrio i Italia. Fjellet består av to toppar, nordvesttoppen er 11 meter høgre enn sørausttoppen (3 724 moh). Dei to toppunkta er i kring 400 meter frå einannan, mellom dei strekker seg ei for det meste skavldekt egg. Frå hovudtoppen går skarpe egger over mot dei høgste fjelltoppane i Ortleralpane, i sør Königspitze og i nord Ortler. Også desse eggene består av kvasse skavlar.
Toppen av Monte Zebrù vart nådd fyrste gongen den 29. september 1866. Fjellføraren Johann Pinggera frå Sulden var då i fylgje med den austerrikske-ungarske alpeforskaren og kartografen Julius Payer. Toppen er i dag rimeleg lett å nå frå Rifugio Quinto Alpini og eit ynda utsiktspunkt.
Oluf Hansen Hagen
Hagen var son til ein tømrar. Sjølv tok han eksamen som underoffiser ved artilleriskulen i Christiania i 1867. Frå 1867 var han artillersersjant, perioden 1870-86 var han i tillegg roar for tollaren, såkalla røyert. År 1889 vart han kommandersersjant, frå 1894-98 stykjunker. Jamsides dei militære oppgåvene dreiv han som tobakks- og sigarhandlar. I 1898 fekk han seg jobb som tollbetjent i Trondheim.
Hagen var 4. representant på Stortinget frå Trondheim og Levanger perioden 1898-1900. Han var medlem av militærkomiteen og frå slutten av 1898 også av Lagtinget.
Mount Sibiryakov
Mount Sibiryakov er eit isolert fjell kring 26 km sør for Mount Humble i Raggatt Mountains i Enderby Land. Framspringa her vart undersøkt av Den sovjetiske antarktisekspedisjonen i 1961-62 som namngav fjellet etter den sovjetiske isbrytaren «Sibiryakov».
Mish Mish
Mish Mish (arabisk مشمش, òg skrive Michmich ) er ein landsby i Akkar distrikt i Nord guvernement i Libanon. Mish Mish ligg 1100 meter over havet i fjellomrmåda i nord. Den næraste store byen er Tripoli 45 km i vest, medan den libanesiske hovudstaden Beirut ligg 129 km mot sørvest.
Innbyggjartalet er kring 18 000 innbyggjarar.
Historie
Akkar distrikt vart først busett av fønikarane, men dei første busetjarane i Mish Mish var muslimar som bygde gjørmesteinshus kring ein moské. Eit par av desse første husa står framleis nær moskeen.
Klima
Temperaturen varierer frå -10 ºC om vinteren til 35 °C om sommaren. Mish Mish får ein god del regn og snø om vinteren.
Jordbruk
Sjølv om mishmish tyder aprikos, er det hovudsakleg eple og pære som vert dyrka her.
Davraz
Davraz (tyrkisk Davraz Dağı), stundom skrive Davras, er eit fjell og ein vintersportstad i Taurusfjella i provinsen Isparta sør i Tyrkia. Dei næraste byane er Isparta og Eğirdir, som begge ligg om lag 25 km frå skistaden (tyrkisk Isparta Davraz Kayak Merkezi). Antalya ligg 140 km unna og med gode vegsamband ligg hovudstaden 1,5 time unna.
Den høgaste toppen er 2637 meter over havet og den øvste skiløypa starta ved 2250 meter over havet. Det er skiløyper av alle vanskelegheitsgrader. Skisenteret er som regel ope frå 1. desember kvart år.
Sandstad kyrkje
Sandstad kyrkje er ei langkyrkje frå 1888 i Hitra kommune i Trøndelag.
Ved bygginga nytta ein dei same teikningane som for Hallaren kyrkje på Frøya nokre år tidlegare, utarbeidd av arkitekt Henrik Nissen. Byggmeister Hovde stod for bygginga. I 1954–55 var det ei større restaurering der Daniel Skipnes dekorerte kyrkja innvendig. Han laga òg brudestolar og teikna lysekroner.
Blåstokken
Blåstokken var ein gard på Fedje som høyrte til Nedrelandet. Nedrelandet omfattar den nedre delen av matrikkelgarden nr. 168, altså alle bruka utanom Kopper og Husa. I motsetnad til desse to vart Blåstokken og dei andre bruka på Nedrelandet kalla plassar i skriftlege kjelder. Desse var både mindre og hadde dårlegare jord enn Kopper og Husa.
Garden var av dei eldste på Fedje og vart første gong nemnd i 1522. Garden låg ved Kyrkjevågen på ein del av området som høyrer til Brotet i dag. I 1777 vart garden delt mellom brukarane på Brotet og Grenda.
Namnet kan kome av ei høgd, ein stakk.
SALT-avtalene
SALT-avtalene (Strategic Arms Limitation Talks) var to omgangar av nedrustningsforhandlingar og -avtalar mellom Sovjetunionen og USA. SALT I føregjekk mellom 1969 og 1972 og SALT II mellom 1972 og 1979.